A Víz Világnapja (március 22.) alkalmából március 24-én, pénteken az Észak-pesti Szennyvíztisztító telepre látogattunk el iskolánk 8. és 7. osztályos tanulóival. A telepen körbevezették a csoportunkat, elmagyarázták a műtárgyak működését, bemutatták a szennyvíz útját, az egyes tisztítási fokozatokat ismertették. Ezt követően egy kísérlettel modellezték a gyerekek a szennyvíztisztítás lépéseit. Elbúcsúzáskor ajándék prospektust és labdákat vihettünk magunkkal. Ezúton mondunk köszönetet a remek szervezésért, érdekes programokért a Szennyvíztisztító munkatársainak!